**Կարոլինա Էսմերալդա վան դեր Լեու** (հոլ.՝ Caroline Esmeralda van der Leeuw, ապրիլի 26, 1981, Ամստերդամ, Նիդեռլանդներ, առավել հայտնի է **Կարո Էմերալդ** (Caro Emerald) կեղծանվամբ), նիդեռլանդացի ջազային երգչուհի։ Նա դեբյուտ է կատարել 2009 թվականի հուլիսի 9-ին «Back It Up» սինգլով։ Իր առաջին՝ «Deleted Scenes from the Cutting Room Floor» ստուդիական ալբոմը նիդեռլանդական չարթում 30 շաբաթ առաջին հորիզոնականում է անցկացրել՝ մեկ շաբաթով առաջ անցնելով նախկին ռեկորդակիր Մայքլ Ջեքսոնի «Thriller» ալբոմին և դարձավ 2010 թվականին Նիդեռլանդներում ամենաշատ վաճառված ալբոմը։ 2010 թվականի հոկտեմբերի 3-ին Կարո Էմերալդը պարգևատրվել է նիդեռլանդական «Edison» երաժշտական մրցանակով՝ «Լավագույն երգչուհի» անվանակարգում։

2011 թվականի հունվարին նա ստացել է «Popprijs» մրցանակը՝ նիդեռլանդական փոփ երաժշտության մեջ իր մեծ ներդրման համար։

Վաղ և անձնական կյանքը
---------------------

Քերոլայն Էսմերալդա վան դեր Լյովը ծնվել է 1981 թվականի ապրիլի 26-ին Ամստերդամում, Նիդեռլանդներ հոլանդացի հոր և արուբացի մորից։ Նա երգելու դասեր է ստացել 12 տարեկանից Ջեյմս Գիլոֆոյի մոտ և այնուհետ միացել նրա ղեկավարած Les Elles աղջիկների վոկալ խմբին։ Ավագ դպրոցից հետո նա սովորել է Ամստերդամի կոնսերվատորիայում ջազ վոկալիստ մասնագիտությամբ, որն ավարտել է 2005 թվականին։

2014 թվականի մարտին Էմերալդը ծնվեց Կարոյի առաջին դուստրը։ 2017 թվականի օգոստոսին ծնվեց նրա երկրորդ դուստրը։

Կարիերա
-------

### 2007–2008. Կարիերայի սկիզբ

2007 թվականի սկզբին հոլանդացի պրոդյուսեր Յան վան Վիերինգենը վան դեր Լեյին հրավիրեց կատարել իր և պրոդյուսեր/երգահան Դեյվիդ Շրեյրսի կողմից ստեղծվող երգի վոկալը։ «Back It Up» երգը գրվել էր Շրեյրսի և կանադացի երգահան Վինս Դեջորջիոյի կողմից և հիմնված էր Ռոբին Վելդմանի և Յան վան Վիերինգենի կողմից ստեղծված հիփ-հոփի վրա։ Վան դեր Լեուի ջազային վոկալը դիտարկվում էր «կատարյալ» նոր երգի համար։

Ցուցադրությունը ներկայացվեց տարբեր հրատարակիչների, սակայն անարդյունք։ Այնուհետ դեմոն աշխարհով մեկ հայտնի դարձավ առցանց, և ռադիոկայանները սկսեցին հաղորդել երգը:[*փա՞ստ*]

Դեջորջիոն, Շրյորսը, վան Վիերինգենը և վան դեր Լյուն հասկացան, որ ստեղծածը ներուժ ունի և սկսեցին աշխատել կոնցեպտուալ ստուդիական ալբոմի վրա, որտեղ վան դեր Լյովը «գլխավոր կատարողն» էր։ Աշխատանքները սկսվեցին 2008 թվականի ամռանը։ Երգերում որպես մոդել օգտագործվում էին «Back It Up»-ը, 1940-1950-ականների ջազը, թեթև ժանր, նվագախմբային լատիներեն՝ զուգորդելով վարակիչ բիթերի հետ։ Ընդունելով նմուշի վրա հիմնված մոտեցում, բայց կենդանի գործիքավորումով, գրելու սեսիաների վրա իրենց ազդեցությունն ունեցան բազմաթիվ երաժիշտնեչ, այդ թվում՝ ջազ երգեհոնահար Ջեքի Դևիսը, էկզոտիկ կոմպոզիտոր Մարտին Դեննին, մամբոյի արքա Պերես Պրադոն, 1920-1930-ականների ջազը և վան դեր Լեուի սեփական վոկալ ոգեշնչումները, Բիլի Հոլիդեյը և Սառա Վոնը։ Նրանց մեթոդը հետևյալն է՝ Schreurs-ը ստեղծում է երգի գաղափարներ և մինուսներ, այնուհետև երգի առաջատար հեղինակ Դեջորջիոյի հետ միասին գրում են երգերը։ Վան դեր Լեուն ալբոմի մի քանի երգերի համահեղինակ է, վան Վիերինգենը ստեղծել է «The Other Woman» և «Dr Wanna Do» երգերը։. Schreurs-ը և Degiorgio-ն համարվում են «Ստեղծագործ տնօրեններ»։

### 2009–2012: *Deleted Scenes from the Cutting Room Floor*

Էմերալդը երգում է Ռոտերդամում, Նիդեռլանդներ 2010 թվականի հուլիսի 9-ին
Այն բանից հետո, երբ ձայնագրման ստուդիաները կամ հրաժարվեցին կամ չկարողացան ստորագրել նախագիծը, Schreurs-ը հիմնեց իրենց սեփական լեյբլը՝ Grandmono-ն։ 2009 թվականի հուլիսի 6-ին «Back It Up»-ը թողարկվեց որպես դեբյուտային սինգլ։ Երգը մեկ գիշերվա ընթացքում լայն տարածում և հանրաճանաչություն ստացավ և 12 շաբաթ Հոլանդիայի Թոփ 40-ի 12-րդ հորիզոնականում էր։ 2009 թվականին այն 3FM-ով ամենաշատ հնչեցված երգն էր։

2010 թվականի հունվարի 28-ին Նիդեռլանդներում Grandmono-ի կողմից թողարկվեց *Deleted Scenes from the Cutting Room Floor* Էմերալդի դեբյուտային ալբոմը։ Այն ալբոմների չարթում գրավեց 1-ին տեղը և մնաց այնտեղ շաբաթներ։ 2010 թվականի օգոստոսի դրությամբ ալբոմը 27 շաբաթ եղել է թիվ 1-ը՝ գերազանցելով Մայքլ Ջեքսոն-ի ռեկորդը *Thriller* (26 շաբաթ #1 1983 թ.) Ալբոմը, ընդհանուր առմամբ, 30 ոչ անընդմեջ շաբաթ հոլանդական ալբոմների չարթում առաջին տեղում էր։

2010 թվականի հուլիսի 5-ին ալբոմը կրկնակի պլատինե (>100,000 օրինակ) կարգավիճակ ստացավ Նիդեռլանդներում։ 2010 թվականի օգոստոսին այն հասավ եռակի պլատինե, նոյեմբերին՝ քառակի պլատինե (200,000), իսկ 2011 թվականի դեկտեմբերին՝ վեց անգամ պլատինե կարգավիճակի։ 104 շաբաթ անց *Deleted Scenes from the Cutting Room Floor*-ը հեռացվել է հոլանդական հիթ-շքերթից, քանզի ըստ կանոնակարգի ալբոմները չեն կարող ավելի քան 2 տարի մնալ չարթերում։ Նորից մուտք գործելուց հետո ալբոմը գրավեց թիվ 8-րդ հորիզոնականը:[*փա՞ստ*]

Ալբոմի երկրորդ սինգլը՝ «A Night Like This», թողարկվել է 2009 թվականի դեկտեմբերին։ Այն 26 շաբաթ ընդգրկվել է Հոլանդական չարթերում՝ 2010 թվականի հունվարին հասնելով 1-ին հորիզոնականին։ 2010 թվականին Նիդեռլանդներում այն ամենաշատ հնչեցված երգն էր։

2011 թվականին «Deleted Scenes from the Cutting Room Floor»-ը թողարկվեց ողջ Եվրոպայով մեկ և մեծ կոմերցիոն հաջողություն ունեցավ։ Այն դարձել է հիթ Մեծ Բրիտանիայում (1 պլատինե՝ ավելի քան 360,000 վաճառքով, 8 շաբաթ լավագույն 10-ում՝ 4-րդ տեղ), Գերմանիայում (1 պլատինե՝ 280,000-ից ավելի վաճառքով, 5-րդ տեղը և պլատինե սինգլ՝ «A Night Like This»-ի համար՝ 340,000-ից ավելի վաճառքով), Լեհաստան (6 պլատինե՝ 60,000-ից ավելի վաճառք), Իտալիա (Ոսկե սինգլ՝ «Back it Up»-ի համար) և Ավստրիա (թիվ 1՝ «A Night Like This»-ով)։ Մեծ Բրիտանիայում բոլոր վեց սինգլները և ամբողջ ալբոմը հայտնվել են BBC Radio 2-ի A ցուցակում։ Եվրոպայում վաճառվել է ավելի քան 1,400,000 ալբոմ։

Նախագծի կինեմատոգրաֆիկ հնչողությունը հանգեցրեց դրա հաճախակի օգտագործման հեռուստասերիալներում, ֆիլմերում և գովազդներում։ Ընտրված աշխատանքներն են The Playboy Club-ը, Martini-ի ապրանքանիշի գովազդի արշավը, 2 Days in New York, The Secret Circle, Wind Mobile, Strictly Come Dancing, Dancing with the Stars, The Vampire Diaries, Agent Carter, Nestlé, Ferrero Rocher, Wrigley և Disney: Բնության ֆիլմ «Շիմպանզե»։[*փա՞ստ*]

Իր բացառիկ հաջողության շնորհիվ 2012 թվականի ապրիլին ալբոմը ներառվեց Classic Albums-ի հոլանդական տարբերակում։.

2011 թվականի հունվարին Էմերալդը շահեց Popprijs 2010 մրցանակը՝ լավագույն հոլանդական փոփ կատարող անվանակարգում։ 2012 թվականի սկզբին Էմերալդը շահեց «Ոսկե տեսախցիկ»՝ «Լավագույն միջազգային երաժշտություն» անվանակարգում։ և «Echo» մրցանակ «Լավագույն միջազգային նորեկ» անվանակարգում։

### 2013–2014: *Ցնցող միսս Էմերալդը*

2013 թվականի ապրիլին The Shocking Miss Emerald երկրորդ ստուդիական ալբոմը թողարկվեց։ Այն ներառում էր «Tangled Up» և «Liquid Lunch» սինգլները։ Ալբոմը դարձավ բրիտանական ալբոմների հիթ-շքերթի թիվ 1-ը։ Նա ելույթ է ունեցել Մեծ Բրիտանիայում BBC Radio Theatre-ում; այն հեռարձակվել է BBC Radio 2-ով և BBC Red Button-ով։

2014 թվականի հունիսի 29-ին նա նվագեց Գլաստոնբերի փառատոնի բացման երաժշտությունը։

### 2015–2020: *Emerald Island*

2015 թվականի ապրիլին Էմերալդը թողարկեց «Quicksand» սինգլը։

2017 թվականի մարտին Էմերալդը թողարկեց Emerald Island մինի ալբոմը։ Այն թողարկվել է Emerald կղզու շրջագայությանը ուղեկցելու համար։

2020 թվականի հունիսին Էմերալդը թողարկեց «Wake Up Romeo»-ն՝ նրա առաջին սինգլը երեք տարվա ըմթացքում։

### 2022-ներկա։ The Jordan

2022 թվականի օգոստոսի 23-ին հայտարարվեց որ «The Jordan» նոր խմբի հետ երգում է Կարոն։ Նրա դեբյուտային ալբոմը՝ Nowhere Near the Sky, թողարկվել է 2023 թվականի փետրվարի 10-ին Cooking Vinyl-ի միջոցով։ Ալբոմի առաջին երեք սինգլներն են՝ «You Don't Even Know Me», «Dancing Naked in the Sun» և «The Room»։ Համաձայն Caro Emerald պաշտոնական կայքի՝ «2022 թվականի դրությամբ Կարո Էմերալդ նախագիծը և համերգային ելույթները այլևս ակտիվ չեն»։

Սկավառակագրություն
------------------

### Ալբոմներ

* 2010՝ «Deleted Scenes from the Cutting Room Floor»
* 2013՝ «The Shocking Miss Emerald»
* 2017՝ «Acoustic Sessions Parts I & II»
* 2017՝ «Emerald Island»

### Սինգլներ

* 2009՝ «Back It Up»
* 2009՝ «A Night Like This»
* 2010՝ «That Man»
* 2010՝ «Stuck»
* 2011՝ «Riviera Life»
* 2011՝ «You’re All I Want for Christmas» (Բրուկ Բենտոնի հետ համատեղ)
* 2013՝ «Tangled Up»
* 2015՝ «Quicksand»
* 2017՝ «Whatchugot»

Ծանոթագրություններ
------------------

1. ↑  Discogs — 2000.
2. ↑  *Deutsche Nationalbibliothek* Record #1011480387 // Gemeinsame Normdatei (գերմ.) — 2012—2016.
3. 1 2  Montreux Jazz Festival Database
4. 1 2  «Katalog der Deutschen Nationalbibliothek». *portal.dnb.de*. Վերցված է 2019 թ․ նոյեմբերի 20-ին.
5. ↑  «Caro Emerald». *Discogs* (անգլերեն). Վերցված է 2019 թ․ նոյեմբերի 20-ին.
6. ↑  «Caro Emerald verbreekt record Michael Jackson». *NU*. 2010 թ․ օգոստոսի 20. Վերցված է 2019 թ․ նոյեմբերի 20-ին.
7. ↑  «Winnaars Edisons bekend». *Edison Pop* (անգլերեն). 2011 թ․ հոկտեմբերի 2. Վերցված է 2019 թ․ նոյեմբերի 20-ին.
8. ↑  «iTunes Preview». *Riviera Life – EP Caro Emerald reviews* (հոլանդերեն and անգլերեն). Grandmono Records, & Apple Inc. 2011. Արխիվացված է օրիգինալից 2012 թ․ նոյեմբերի 12-ին. Վերցված է 2012 թ․ մայիսի 6-ին.
9. ↑  Werman, Marco (2013 թ․ փետրվարի 7). «Retro-Style Jazz Music from Dutch Singer Caro Emerald». *The World from PRX* (անգլերեն). Վերցված է 2022 թ․ մարտի 18-ին.
10. ↑  Savage, Mark (2010 թ․ սեպտեմբերի 30). «How Caro Emerald dethroned the King Of Pop». *BBC News* (բրիտանական անգլերեն). Վերցված է 2022 թ․ մարտի 18-ին.
11. ↑  «Caro Emerald bevallen». nu.nl. 2014 թ․ մարտի 26. Վերցված է 2014 թ․ հունիսի 29-ին.
12. ↑  «Opnieuw dochter voor Caro Emerald». *AD* (Dutch). 2020 թ․ սեպտեմբերի 17. Վերցված է 2022 թ․ մարտի 18-ին.`{{cite web}}`: CS1 սպաս․ չճանաչված լեզու (link)
13. 1 2 3 4 5  «Q&A on Caro Emerald with songwriter David Schreurs». HitQuarters. 2011 թ․ սեպտեմբերի 23. Արխիվացված է օրիգինալից 2016 թ․ հունիսի 23-ին. Վերցված է 2011 թ․ սեպտեմբերի 27-ին.
14. ↑  «Caro Emerald meest gedraaid op 3FM» [Caro Emerald most played on 3FM]. *de Volkskrant* (հոլանդերեն). 2010 թ․ ապրիլի 6.
15. 1 2  «Caro Emerald verbreekt record Michael Jackson» [Caro Emerald breaks Michael Jackson's record] (հոլանդերեն). Nu.nl. 2010 թ․ օգոստոսի 20. Վերցված է 2010 թ․ օգոստոսի 20-ին.
16. ↑  «Double Platinum». 2010 թ․ հուլիսի 5.(չաշխատող հղում)
17. ↑  «4× Platinum NED». November 2011. Արխիվացված է օրիգինալից 2011 թ․ հուլիսի 24-ին.
18. ↑  «Caro Emerald maakt zelfstandige oversteek naar VS». entertainmentbusiness.nl. 2012 թ․ օգոստոսի 22. Վերցված է 2012 թ․ օգոստոսի 22-ին.
19. ↑  «Classic Albums: Caro Emerald». publiekeomroep.nl. 2012 թ․ ապրիլի 14. Արխիվացված է օրիգինալից 2012 թ․ ապրիլի 17-ին. Վերցված է 2012 թ․ օգոստոսի 22-ին.
20. ↑  «Caro Emerald wint Popprijs 2010». nos.nl. 2011 թ․ հունվարի 15. Վերցված է 2012 թ․ օգոստոսի 22-ին.
21. ↑  Limited, Alamy. «Dutch singer Caro Emerald performs after being awarded in category "Best International Music Artist" during the 47th Golden Camera award ceremony in Berlin February 4, 2012. The Golden Cameras (Goldene Kamera) are awarded by a popular German TV-magazine honouring excellence in the areas of television, film and entertainment. REUTERS/Maurizio Gambarini/Pool (GERMANY - Tags: ENTERTAINMENT Stock Photo - Alamy». *www.alamy.com* (անգլերեն). Արխիվացված է օրիգինալից 2022 թ․ հունիսի 19-ին. Վերցված է 2022 թ․ հունիսի 19-ին.
22. ↑  «Inbetweenie Caro Emerald wins ECHO AWARD». *Style has No size* (ամերիկյան անգլերեն). 2012 թ․ մարտի 23. Արխիվացված է օրիգինալից 2020 թ․ օգոստոսի 9-ին. Վերցված է 2022 թ․ հունիսի 19-ին.
23. ↑  Sexton, Paul (2013 թ․ մայիսի 13). «Caro Emerald Shines At No. 1 on U.K. Albums Chart, Daft Punk's 'Get Lucky' Reigns Again». *Billboard* (ամերիկյան անգլերեն). Վերցված է 2022 թ․ հունիսի 19-ին.
24. ↑  «BBC Radio 2 - Radio 2 In Concert, Caro Emerald, Watch Caro Emerald Live!». *BBC* (բրիտանական անգլերեն). Վերցված է 2022 թ․ հունիսի 19-ին.
25. ↑  «English National Ballet and Caro Emerald». BBC Two @ Glastonbury. 2014 թ․ հունիսի 29. Վերցված է 2014 թ․ հունիսի 29-ին.
26. ↑  Eames, Tom (2015 թ․ ապրիլի 21). «Caro Emerald announces new single and UK winter tour». *Digital Spy*. Վերցված է 2015 թ․ ապրիլի 22-ին.
27. ↑  «Caro Emerald - The Emerald Island Tour - Visit Nottinghamshire». *www.visit-nottinghamshire.co.uk*. Արխիվացված է օրիգինալից 2022 թ․ օգոստոսի 11-ին. Վերցված է 2022 թ․ հունիսի 19-ին.
28. ↑  «The Jordan announces Nowhere Near the Sky». *www.totalntertainment.com*. 2022 թ․ օգոստոսի 23. Վերցված է 2022 թ․ օգոստոսի 23-ին.
29. ↑  «About Caro Emerald». *www.caroemerald.com*. Վերցված է 2023 թ․ հունիսի 22-ին.

Արտաքին հղումներ
----------------

* Պաշտոնական կայք
* Official Uvumi Profile Արխիվացված 2019-04-23 Wayback Machine
* Caro Emerald Profile and Discography on This is Vintage Now
* About Caro Emerald Արխիվացված 2018-08-28 Wayback Machine on Caro Emerald Tribute Արխիվացված 2019-07-15 Wayback Machine
* Կարո Էմերալդ AllMusic կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարո Էմերալդ» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Բենդքեմփ · Deezer · Ինստագրամ · Last.fm · SoundCloud · Spotify · ՅուԹյուբ · ՅուԹյուբ |
|  |
| Թեմատիկ կայքեր | Allmusic · Discogs · Discogs · Internet Movie Database · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNF: 161999747 · CONOR: 209098339 · GND: 1011480387 · GTAA: 221049 · ISNI: 0000000119544495 · LCCN: no2011197824 · NKC: xx0137275 · NLP: a0000002705112 · NTA: 339019328 · VIAF: 120753646 · WorldCat VIAF: 120753646 |

 |

 |